BIOTHAI จี้ศูนย์ข่าวเฟคนิวส์ แก้ภาพ หลังนำอินโฟฯ ไปใช้อ้างข่าวปลอมปมผักไฮโดรฯทำคนเข้าใจผิด
BIOTHAI เรียกร้องศูนย์ต่อต้านข่าวปลอมฯแก้ภาพ หลังนำอินโฟฯ ไปใช้อ้างเป็นข่าวปลอมปมผักไฮโดรฯทำคนเข้าใจผิด28 ก.พ.2563 ผู้สื่อข่าวรายงานว่า วันนี้ เพจ BIOTHAI โพสต์ข้อความตอบโต้ศูนย์ต่อต้านข่าวปลอม ประเทศไทยหรือศูนย์ข่าวเฟคนิวส์ (Anti-Fake News Center Thailand) โดย ไบโอไทยแนะนำประชาชนอย่าแชร์โพสต์ของศูนย์ข่าวเฟคนิวส์ กระทรวงดิจิทัลเรื่อง ข่าวปลอม อย่าแชร์ : บริโภคผักไฮโดรโปนิกส์เสี่ยงเป็นมะเร็ง เนื่องจากโพสต์และอินโฟกราฟฟิคดังกล่าว ปิดบังข้อมูลและตัดต่อภาพประกอบอินโฟกราฟฟิคต้นทางของไบโอไทยไปใช้อย่างไม่เหมาะสมไบโอไทย ระบุว่า โพสต์ของศูนย์ข่าวเฟคนิวส์ นำภาพประกอบซึ่งดัดแปลงอินโฟกราฟฟิคของไบโอไทยไปวางคู่กับเนื้อหาข้อความซึ่งระบุว่าเป็น ข่าวปลอม ซึ่งไม่ได้เขียนขึ้นโดยโบโอไทยแต่อย่างใด ทั้งนี้โดยเบลอโลโก้และเบลอเอกสารอ้างอิงในอินโฟกราฟฟิคไบโอไทย ซึ่งเราเห็นว่า1. การนำอินโฟกราฟฟิคของไบโอไทยไปใช้ประกอบ ข่าวปลอม ตามการวินิจฉัยของศูนย์เฟคนิวส์ เป็นการกระทำที่ไม่เหมาะสม เป็นการทำลายความน่าเชื่อถือของอินโฟกราฟฟิคต้นฉบับ และส่งผลกระทบต่อความน่าเชื่อถือต่ออินโฟกราฟฟิคอื่นๆของไบโอไทยในโพสต์ต้นทางของไบโอไทยกล่าวถึง ปัญหาสารพิษกำจัดศัตรูพืช ตกค้างในผักไฮโดรโปนิกส์ แต่ในโพสต์ของศูนย์เฟคนิวส์กลับกล่าวถึง ปัญหาปุ๋ยเคมี ตกค้าง และบอกว่าไม่ได้ทำให้ก่อมะเร็งหากศูนย์เฟคนิวส์จะตอบโต้ ข่าวปลอม ในประเด็นดังกล่าวก็ไม่สมควรนำเอาอินโฟของไบโอไทยไปประกอบ เพราะเป็นคนละประเด็นกันไม่เกี่ยวข้องกัน2.โพสต์ของศูนย์เฟคนิวส์นอกเหนือจากเบลอโลโก้ของไบโอไทย (ซึ่งพอเข้าใจได้ว่าทำไมถึงทำ) แต่กลับไปเบลอเอกสารอ้างอิงงานศึกษาวิจัยในต่างประเทศ 2 รายงาน ซึ่งใช้ประกอบการจัดทำอินโฟกราฟฟิคดังกล่าว (อันนี้ไม่เข้าใจจริงๆว่าทำไปทำไม ?) หรือการกระทำดังกล่าว ส่อเจตนาว่าการกระทำของศูนย์เฟคนิวส์ ต้องการปิดบังข้อมูลของประชาชนเพื่อศึกษาข้อมูลเพื่อค้นหาความจริงเกี่ยวกับประเด็นสารพิษกำจัดศัตรูพืชตกค้างในผักไฮโดรโปนิกส์หรือไม่อย่างไร ?3. หากเจตนาของศูนย์เฟคนิวส์มีเจตนาต้องการให้ข้อมูลความรู้และข้อมูลที่ครบถ้วนต่อประชาชน นอกเหนือจากการไปตรวจสอบข้อมูลเกี่ยวกับประเด็นปุ๋ยเคมีตกค้างในผักไฮโดรโปนิกส์แล้ว ศูนย์ฯนี้ควรให้ข้อมูลแก่ประชาชนว่าปัญหาใหญ่ของผักไฮโดรโปนิกส์คือการพบว่าพบสารเคมีกำจัดศัตรูพืชตกค้างเกินค่ามาตรฐานจริง และยังไม่เห็นหน่วยงานใดของรัฐออกมาแสดงความรับผิดชอบว่าจะแก้ปัญหานี้ และปัจจุบันระดับการตกค้างที่ไทยแพนพบว่าสูงกว่าการตกค้างกว่าผักทั่วไปนั้นได้ลดลงมากน้อยหรือไม่อย่างไร ? เป็นต้นไบโอไทย ยังเรียกร้องให้ศูนย์เฟคนิวส์ กระทรวงดิจัทัล ลบโพสต์หรือแก้ไขภาพประกอบโพสต์ซึ่งนำอินโฟกราฟฟิคของไบโอไทยไปใช้อย่างไม่เหมาะสมโดยด่วน โดยระหว่างนี้ประชาชนไม่ควรแชร์โพสต์ดังกล่าว หากต้องการทราบข้อมูลและรายละเอียดของโพสต์และอินโฟกราฟฟิคต้นทางของไบโอไทยโปรดดูได้ที่ลิงค์
BIOTHAI เรียกร้องศูนย์ต่อต้านข่าวปลอมฯ แก้ภาพ หลังนำอินโฟฯ ไปใช้อ้างเป็นข่าวปลอมปมผักไฮโดรฯ ทำคนเข้าใจผิด28 ก.พ.2563 ผู้สื่อข่าวรายงานว่า วันนี้ เพจ BIOTHAI โพสต์ข้อความตอบโต้ศูนย์ต่อต้านข่าวปลอม
ศูนย์ต่อต้านข่าวปลอม ประเทศไทย,ข่าวปลอม,BioThai,เงิบ,ข่าวเงิบ,เฟคนิวส์,ผักไฮโดรโปนิกส์